**Ministru kabineta noteikumu projekta   
“Grozījumi Ministru kabineta 2019. gada 25. jūnija noteikumos Nr. 275  
“Valsts pārbaudījumu informācijas sistēmas noteikumi"”**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta noteikumu projekta “Grozījumi Ministru kabineta 2019. gada 25. jūnija noteikumos Nr. 275 “Valsts pārbaidījumu informācijas sistēmas noteikumi”” (turpmāk – noteikumu projekts) mērķis ir noteikt Valsts pārbaudījumu informācijas sistēmas (turpmāk – VPIS) saturu attiecībā uz nepieciešamo VPIS iekļaujamo datu apjomu, apstrādi un glabāšanu.  Noteikumu projekts stāsies spēkā nākamajā dienā pēc tā publicēšanas. Atsevišķi grozījumu punkti stāsies spēkā 2022. gada 1. janvārī un 2023. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pēc Izglītības un zinātnes ministrijas iniciatīvas, pamatojoties uz Eiropas Reģionālās attīstības fonda projekta "Valsts pārbaudījumu organizēšanas procesa pilnveide” (Nr. 2.2.1.1/19/I/019) izvirzītajiem mērķiem un rezultatīvajiem rādītājiem, kas cita starpā ietver VPIS risinājuma izstrādi, kas optimizē valsts valodas prasmes pārbaudes organizēšanu, nodrošinot pārbaudījumu kārtošanu elektroniskā vidē un lietotājam draudzīgu e-pakalpojumu izveidi, piemēram, valsts valodas prasmes pārbaudes rezultātu elektronisku pieejamību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik saskaņā ar Ministru kabineta 2019. gada 25. jūnija noteikumiem Nr. 275 “Valsts pārbaudījumu informācijas sistēmas noteikumi” VPIS tiek ievadīta un uzkrāta informācija par valsts pārbaudījumiem vispārējās izglītības programmās un vispārizglītojošajos mācību priekšmetos profesionālās izglītības programmās (turpmāk - pārbaudījumi). Informācija par valsts valodas pārbaudījumu saturu un norisi ir Valsts izglītības satura centra (turpmāk - VISC) rīcībā. Lai optimizētu VISC valsts valodas pārbaudes organizācijas procesu un mazinātu administratīvo slogu pakalpojuma saņemšanas iesniegumu apstrādei, VPIS nepieciešams ievadīt informāciju par valsts valodas pārbaudījumu norises vietām un laikiem, personām, kuras nodrošina pārbaudījumu norisi, valsts valodas pārbaudes programmu un uzdevumiem, personām, kuras piesakās valsts valodas prasmes pārbaudei un kuras kārto valsts valodas prasmes pārbaudi, u.c. informāciju, kas nepieciešama valsts valodas pārbaudījumu elektroniskas norises nodrošināšanai (noteikumu projekta 1., 2., 3. punkts). Ja valsts valodas pārbaude tiks nodrošināta elektroniski, valsts valodas prasmes pārbaudījumu kārtotājiem būs nepieciešams piešķirt sistēmas lietotāja tiesības (noteikumu projekta 4. un 5. punkts).  Informācija par valsts valodas pārbaudījumu kārtotājiem no 2001. gada 1. februāra ir pieejama VISC datu bāzē, bet informācija par valsts valodas pārbaudījumu kārtotājiem no 1992. gada līdz 2001. gada 31. janvārim ir pieejama Valsts valodas centra papīra arhīvā, kas palielina gan administratīvo slogu, gan nepieciešamo laiku informācijas ieguvei par valsts valodas prasmes pārbaudes rezultātiem. Vēsturiskās un aktuālās informācijas par valsts valodas pārbaudījumu kārtotājiem un valsts valodas pārbaudes rezultātiem iekļaušana VPIS mazinās administratīvo slogu un datu ieguves laiku, un uzlabos datu ieguves un apmaiņas iespējas e-vidē (noteikumu projekta 3. punkts).  Noteikumu projekts paredz, ka informāciju par valsts valodas pārbaudes pārbaudījumu norises vietām, pārbaudījumu kārtošanas laikiem, personām, kuras piesakās valsts valodas prasmes pārbaudei un kuras kārto valsts valodas prasmes pārbaudi, un personām, kuras nodrošina valsts valodas prasmes pārbaudi arhivē un anonimizē gadu pēc pārbaudījuma norises (noteikumu projekta 6. punkts). Lai nodrošinātu izstrādāto pārbaudījumu satura un pārbaudījuma kārtotāju snieguma izmantošanu analīzei, informācija par valsts valodas prasmes pārbaudes uzdevumos sniegtajām atbildēm un vērtējumus atbilstoši katram valsts valodas prasmes kārtotājam, un valsts valodas prasmes pārbaudes norises audioierakstus un videoierakstus paredzēts arhivēt un anonimizēt gadu pēc pārbaudījuma norises (noteikumu projekta 6. punkts). Savukārt, lai personai nodrošinātu informācijas par izsniegto valsts valodas prasmi apliecinošo dokumentu pieejamību, datus par izsniegto valsts valodas prasmi apliecinošo dokumentu un tā saņēmēju VPIS paredzēts glabāt 75 gadus (noteikumu projekta 8. punkts).  Pārbaudījumu, kuru norises ir noslēgušās, uzdevumu pieejamība uzlabos iespējas sagatavoties pārbaudījumiem un pārliecināties par savām zināšanām (grozījumu projekta 7. punkts).  Atsevišķi grozījumi noteikumos stājas spēkā:  a) 2022. gada 1. janvārī, kas saistīts ar projekta Ministru kabineta 2019. gada 25. jūnija noteikumiem Nr. 275 “Valsts pārbaudījumu informācijas sistēmas noteikumi” (Nr. 2.2.1.1/19/I/0019) īstenošanas termiņiem;  b) 2023. gada 1. janvārī, kas saistīts ar datu apmaiņas procesa nodrošināšanu ar Fizisko personu, ņemot vērā laiku vienošanās sagatavošanai un nepieciešams pakalpju izstrādei. |
| 3. | Projekta izstrādē iesaistītās institūcijas un publiskas personas kapitālsabiedrības | VISC un Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības iestādes, izglītojamie, VISC. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Nav finansiālas ietekmes. |
| 4. | Atbilstības izmaksu monetārs novērtējums | Nav finansiālas ietekmes. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Noteikumu projektu nepieciešams virzīt kopā ar noteikumu projektu „Noteikumi par valsts valodas zināšanu apjomu un valsts valodas prasmes pārbaudes kārtību”. |
| 2. | Atbildīgā institūcija | Izglītības un zinātnes ministrija, VISC |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts paralēli izsludināšanai Valsts sekretāru sanāksmē publicēts Izglītības un zinātnes ministrijas mājas lapā. |
| 2. | Sabiedrības līdzdalība projekta izstrādē | Priekšlikumi vai iebildumi, kas tiks saņemti tiks izvērtēti. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, VISC |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks īstenota esošo cilvēkresursu ietvaros. |
| 3. | Cita informācija | Nav. |

Izglītības un zinātnes ministre Anita Muižniece

Vīza: Jānis Volberts

K.Veldre, 67047857;

Kaspars.Veldre@izm.gov.lv